ขอคำแนะนำหน่อย คนที่ขายเก่ง ๆ เขาขายกันอย่างไรบ้าง
หลัก ๆ แบ่งออกเป็น 5 แนวทาง 

1. Personal brand กลุ่มนี้เน้นขายตัวเอง เอาตัวเองนำสินค้า สร้างแบรนด์บุคคลให้คนติดตามเยอะ ๆ ผ่านการให้ความรู้ในการพัฒนาตัวเอง การดูแลตัวเอง ฯลฯ และเมื่อเป็นที่ชื่นชอบของผู้คนจำนวนมาก เวลาขายอะไรก็ง่าย เพียงโพสต์ขายตรง ๆ เน้นลงในเฟซบุ๊คส่วนตัวก็สามารถขายของได้มาก 

2. Internet marketing กลุ่มนี้จะเป็นสาย Tech จะอยู่กับโปรแกรมต่าง ๆ วิเคราะห์คำค้นหาบน Google จากนั้นสร้างเว็บไซต์ให้ติด Google ใส่ระบบตะกร้าและช่องทางชำระเงิน

3. Social media marketing บางคนอาจไม่ถึงกับเป็นสาย Tech แต่หากมีทักษะในการออกแบบคอนเทนต์เก่ง ๆ หรือเรียกว่าสาย Content marketing ก็จะใช้วิธีสร้างคอนเทนต์เพื่อดึงฐานผู้ติดตามผ่าน Facebook business page และ Line@ จากนั้นขายแพลทฟอร์มเหล่านั้นโดยไม่จำเป็นต้องเอาตัวเองออกสื่อก็ได้

4. Affiliate/ Lead marketing กลุ่มนี้จะเป็นนักสื่อสาร หรือนักสร้างคอนเนคชั่น และพาคนเข้ามายังธุรกิจและรับค่าตอบแทนเป็นค่าแนะนำ หรือ Affiliate marketing อย่างที่เล่าไปเมื่อสักครู่ จะชวนคนผ่านออฟไลน์ก็ได้ ออนไลน์ก็ได้ แล้วแต่ แต่สุดท้ายสมาชิกใหม่ก็จะมาลงทะเบียนผ่านระบบและใส่รหัสผู้แนะนำ ซึ่งนัก Lead คนเก่ง ๆ บางราย สามารถสร้างรายได้จากการแนะนำสมาชิกใหม่เป็นเงินหลักหลายหมื่นบาทต่อวันก็มี 

5. Traditional retailers กลุ่มนี้เป็นออฟไลน์ เน้นหาพันธมิตรที่มีสถานที่และหน้าร้านต่าง ๆ เพื่อเป็นตัวแทนจำหน่าย สายนี้จะเป็นตัวแทนจำหน่ายประจำภูมิภาค คือเราให้ 1 คน 1 พื้นที่ และเขาต้องไปพัฒนาธุรกิจในพื้นที่นั้น ๆ ต่อไป